แรงขายหุ้นบลูชิพกด SET ปิดวูบ 11 จุด จับตา MSCI ลดน้ำหนักหุ้นไทยสัปดาห์หน้า
แรงขายหุ้นบลูชิพกด SET ปิดวูบ 11 จุด จับตา MSCI ลดน้ำหนักหุ้นไทยสัปดาห์หน้า โดยดัชนีปิดตลาดวันนี้ ที่ระดับ 1,500.51 จุด ลดลง 10.52 จุด หรือ 0.70% มูลค่าการซื้อขาย 9.05 หมื่นล้านบาท
19 ก.พ. 2564

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,500.51 จุด ลดลง 10.52 จุด หรือ 0.70% มูลค่าการซื้อขาย 9.05 หมื่นล้านบาท
10 หุ้นกดดัชนีวันนี้

ด้าน นายวิจิตร อารยะพิศิษฐ ผู้อำนวยการฝ่ายวิจัยหลักทรัพย์ บล.เมย์แบงก์ กิมเอ็ง (ประเทศไทย) เปิดเผยว่า ตลาดหุ้นไทยวันนี้ย่อตัวลงสอดตล้องกับตลาดหุ้นในภูมิภาคเอเชียที่มีการปรับฐาน คล้ายตลาดในยุโรปที่เทรดบ่ายนี้ก็เริ่มด้วยการติดลบเป็นส่วนใหญ่ก่อนที่จะมีบางตลาดกลับมาบวกได้เล็กน้อย ซึ่งมองว่าเป็นการย่อเพื่อสร้างฐาน หลังจากที่อัตราผลตอบแทนพันธบัตร (Bond yield) สหรัฐฯปรับตัวขึ้นแรง ทำให้มีความเสี่ยงในแง่เงินเฟ้อที่อาจสูงขึ้น และแนวโน้มอัตราดอกเบี้ยที่มีโอกาสปรับขึ้นไป
อย่างไรก็ดี ตลาดบ้านเราจะเห็นได้ว่าดัชนีฯพยายามที่จะยืนเหนือ 1,500 จุดให้ได้แม้ว่าจะเผชิญแรงขายจากหุ้นขนาดใหญ่ ซึ่งแม้ว่าตลาดฯจะย่อตัวลงมาในวันนี้แต่ก็ถือว่ายังไม่ได้แย่มองเป็นการย่อสร้างฐาน
สำหรับแนวโน้มการลงทุนในสัปดาห์หน้า นายวิจิตร กล่าวว่า ตลาดฯคงจะแกว่งออกด้านข้าง และในช่วงปลายสัปดาห์อาจได้รับผลจากการปรับพอร์ตของ MSCI ซึ่งตลาดบ้านเราถูกลดน้ำหนักลงทุนเล็กน้อย นอกจากนี้ให้ติดตามความคืบหน้ามาตรการกระตุ้นเศรษฐกิจสหรัฐฯ ซึ่งคาดว่าจะมีความคืบหน้าไม่เกินกลางเดือนมี.ค.นี้ และให้ติดตามทิศทางเงินเฟ้อ, ทิศทาง Bond yield, ยอดขายบ้านใหม่ของสหรัฐ ส่วนบ้านเราให้ติดตามตัวเลขส่งออกของไทยที่จะออกมาในวันที่ 23 ก.พ.นี้ และติดตามวัคซีนโควิด-19 จะเข้ามาในวันที่ 24 ก.พ.นี้ได้จริงหรือไม่
พร้อมให้แนวรับ 1,480 จุด ส่วนแนวต้าน 1,530 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
KISS  มูลค่าการซื้อขาย   7,570.83 ล้านบาท  ปิดที่  14.00 บาท เพิ่มขึ้น 5.00 บาท
OR    มูลค่าการซื้อขาย   6,838.72 ล้านบาท  ปิดที่  31.50 บาท เพิ่มขึ้น 1.25 บาท
STA   มูลค่าการซื้อขาย   5,780.63 ล้านบาท  ปิดที่  43.25 บาท ลดลง  0.25 บาท
TASCO มูลค่าการซื้อขาย   3,100.51 ล้านบาท  ปิดที่  21.20 บาท ลดลง  0.10 บาท
CPF   มูลค่าการซื้อขาย   3,024.63 ล้านบาท  ปิดที่  29.00 บาท เพิ่มขึ้น 0.75 บาท
 
ตลาดหุ้นเอเชีย
